Han kommer fra en sjømannsfamilie, begynte som fisker etter realskolen og utdannet seg til kystskipper. Han gikk også handelsskole og forsikringsskole. Deretter ble han distriktssjef for Sunnmøre og Romsdal, senere salgskonsulent i det LO- og NKL-eide Samvirke forsikring. Han hadde også tillitsverv i Handel og Kontor. I 1973 flyttet han med familien til Stjørdal, da han ble ansatt som forretningsfører ved Fiskernes gjensidige ulykkestrygdelag i Trondheim. I 1979 ble han også kontorsjef for Norges Fiskarlag i Trondheim.